ทองคำขึ้น 50 บาท
สัญญาทองคำตลาดนิวยอร์กปิดพุ่งขึ้นทำสถิติพุ่งขึ้นแข็งแกร่งสุดในรอบกว่า 3 เดือน
17 ก.พ. 2553

สัญญาทองคำตลาดนิวยอร์กปิดพุ่งขึ้นทำสถิติพุ่งขึ้นแข็งแกร่งสุดในรอบกว่า 3 เดือน
สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,119.80 ดอลลาร์/ออนซ์ พุ่งขึ้น 29.80 ดอลลาร์ เคลื่อนตัวในช่วง 1,092.00-1,121.90 ดอลลาร์
ขณะที่สัญญาโลหะเงินส่งมอบเดือนมี.ค.ปิดที่ 16.148 ดอลลาร์/ออนซ์ เพิ่มขึ้น 70.10 เซนต์ 
ส่วนสัญญาพลาตินัมส่งมอบเดือนเม.ย.ปิดที่ 1,537.70 ดอลลาร์/ออนซ์ พุ่งขึ้น 26.60 ดอลลาร์ และสัญญาพัลลาเดียมส่งมอบเดือนมี.ค.ปิดที่ 432.45 ดอลลาร์/ออนซ์ เพิ่มขึ้น 14.30 ดอลลาร์
นักวิเคราะห์จากลาซาล ฟิวเจอร์ส กรุ๊ป ในเมืองชิคาโก กล่าวว่า ความวิตกกังวลเกี่ยวกับปัญหาหนี้สินของกรีซเป็นแรงผลักดันที่ทำให้นักลงทุนแห่ถือครองสัญญาทองคำเพื่อหลีกเลี่ยงความเสี่ยง โดยเมื่อวานนี้ประธานกลุ่มยูโรโซน หรือกลุ่มประเทศที่ใช้เงินสกุลเงินยูโร 16 ประเทศ เตือนว่า กรีซอาจถูกชาติยุโรปคว่ำบาตร หากยังไม่ปรับลดยอดขาดดุลงบประมาณ ขณะที่รัฐมนตรีคลังและเจ้าหน้าที่ธนาคารจากกลุ่มยูโรโซนยังคงร่วมประชุมเพื่อหารือถึงแนวทางการให้ความช่วยเหลือกรีซที่กรุงบรัสเซลส์ต่อไป
นอกจากนี้ สัญญาทองคำ COMEX ยังได้ปัจจัยบวกจากสกุลเงินดอลลาร์สหรัฐที่อ่อนตัวลง 0.9% เมื่อเทียบกับ 6 สกุลเงินของประเทศที่เป็นคู่ค้าหลักของสหรัฐ
สำหรับราคาทองคำในประเทศ ตารมประกาศของสมาคมค้าทองคำ ราคาทองคำแท่งรับซื้อบาทละ17,400 ขายออกบาทละ17,500 ทองรูปพรรณรับซื้อบาทละ17,1745.96 ขายออกบาทละ17,900 บาท